شەفەق
نیوز/ نێچیروان بارزانی سەرۆک هەرێم کوردستان، ئمڕوو سێشەممە، دووپات لە ئامادەبوین
سەرکردەیل کورد کرد ئەرا پیشکەشکردن هەر دەسمیەتییگ وەخاتر دەرچگن لی قەیران سیاسیە،
و هوشداری لە جیاوەبوین زیاتر وقویلکردن قەیرانەیل کرد.
بارزانی
لە بەیاننامەیگ رەسیە ئاژانس شەفەق نیوز وت: وە دڵسووزی و نیگەرانی فرەیگ نووڕیمنە
گەشەیل سیاسی لە عراق، ک وەرەو وەردەوامی زیاتر لە جیاوەبوین و قویلکردن قەیرانەیل
فرەتر تا فرەتر چوود، ودویرخستن ئاسوەیل چارەسەری.
وتیش:
رەوشەگە دیرێد دویارووژ وڵاتەگە و ئاشتەوایی کۆمەڵایەتی بخەێدە نوای مەترسییگ جدی،
و پەک گشت کار سیاسی و حکومەت و دامودەزگایل بخەێد.
بارزانی
وتیش: خوەینشاندان شارستانی ئاشتەوایی مافیگە شەرعی ک دەستوور مقەیەتیی کەێد، وەلی
پەکخستن دامودەزگایل دادوەری قەیرانەگە زیایەو کەێد، ئەراوە داوا لە گشت لایەنەیل
و خوەینشاندانەرەیل کەیمن مقەیەتی دەزگایل و ئاشتی کۆمەڵایەتی بکەن، و لە کڕ ئاشتەوایی
و شارستانی دەرنەچن.
وتیش:
وڵاتەگە دی زیاتر لەی قەیرانەیل سەختە و رەوشەیل ئاڵووزە هەڵنیەگرێد، و وەردەوامی ژاوەژاوەگە
زیاتر رەسێدە زەرد وە گشت گەل عراق.
بارزانی
دووپات کرد ک ئیمە لە هەرێم کوردستان دووارە دووپات کەیمن ک ئیمە جویر هەمیشە بەشیگیمن
لە چارەسەری، و ئەوەسا گشت دەسمیەتییگ ئەرا وەدەسهاوردن رەسینەوە وئاشتەوبوین ناوبەین
لایەنەیل عراقی پیشکەش کەیمن.
لە کۆتایی
وتیش: وڵاتەگە گفتوگۆ نیشتمانی جدی و وەرپرس لەناو لایەنەیل سیاسی خوازێد، وەخاتر پەیاکردن
چارەیگ لە بنەمای دەستوور، و ئەوە تەنیا ریە راسەگەس ئەرا دەرچگن لە قەیرانەگە وبەسیان
سیاسی و رەسین وە وڵاتەگە وەرەو هشکایی ئارام.
